શિક્ષકે સામે દલીલ કરતાં કહ્યું કે, ‘તો શું મારે તમારા દીકરાને એના તોફાન બદલ પનિશમેન્ટ કરવી ન જોઈએ? એને વધારે તોફાની થવાની દિશામાં જવા દેવો જોઈએ? પપ્પાએ શાંતિથી જવાબ આપ્યો, ‘ના, તમારે ચાઇલ્ડ સાઇકોલોજી સમજીને એની સાથે એક શિક્ષકને શોભે તેવું વર્તન કરવાની જરૂર હતી! તમારે એને એના તોફાન માટે પનિશમેન્ટ કરવી જ જોઈએ, સાથેસાથે એ સાચું બોલ્યો એ માટે એને પુરસ્કાર પણ આપવો જોઈએ. તમે એને માત્ર પનિશમેન્ટ કરી, પણ એ વખતે જો તમે એને કહ્યું હોત કે, તેં જે તોફાન કર્યું છે એની તો તેને પનિશમેન્ટ કરી, પણ સાથે સાથે તું સાચું પણ બોલ્યો છે! એટલે આ ચોકલેટ તને ઇનામ તરીકે આપું છું! તો મારો દીકરો ગેરસમજ તરફ ફંટાયો ન હોત! મેં એને સદાચારનો જે પાઠ શીખવાડ્યો હતો કે સાચું બોલવાથી લાભ થાય છે એ વાત પર તમારા બિહેવિયરથી પર્મેનન્ટ મહોર લાગી જાત!’